PATVIRTINTA

Jonavos r. Kulvos Abraomo

Kulviečio mokyklos direktorės

2020 m. gruodžio 31 d. įsakymu Nr. V-187

PRITARTA

Jonavos r. Kulvos Abraomo

Kulviečio mokyklos tarybos

2020-12-29 posėdžio

protokoliniu nutarimu

(protokolas Nr. LS – 19)

**JONAVOS R. KULVOS ABRAOMO KULVIEČIO MOKYKLOS**

**2021 METŲ VEIKLOS PLANAS**

**I. MOKYKLOS VIZIJA, MISIJA, VERTYBĖS, STRATEGINIS TIKSLAS.**

**Mokyklos vizija**

Nuolat besimokanti, atvira kaitai, patraukli, telkianti Kulvos seniūnijos bendruomenę švietimo institucija.

**Misija**

Ugdyti mokinių vertybines nuostatas, bendrąsias ir dalykines kompetencijas, atsižvelgiant į kiekvieno mokinio poreikius ir gebėjimus, rengti juos tolimesniam mokymuisi, profesinei karjerai ir savarankiškam gyvenimui besikeičiančioje visuomenėje.

**Vertybės**

Mokymasis ir tobulėjimas, bendradarbiavimas, kūrybiškumas.

**Filosofija**

Šiame pasaulyje svarbu ne tai, kur stovime, o kuria kryptimi judame... (O. V. Holmsas)

**Strateginis tikslas**

Gerinti ugdymo procesą, siekiant visuminės mokinio pažangos

**II. 2020 METŲ VEIKLOS PLANO ĮGYVENDINIMO ANALIZĖ**

|  |  |  |  |
| --- | --- | --- | --- |
| **TIKSLAS:** Siekti geresnių mokinių pasiekimų, užtikrinant kokybišką ugdymo procesą. | | | |
| Eil. Nr. | Uždavinys | Uždavinio įgyvendinimo rezultatas | Pastabos |
| 1. | Tobulinti pamokos organizavimą, atsižvelgiant į kiekvieno mokinio poreikius. | Patobulinta mokinių individualios pažangos stebėjimo ir fiksavimo tvarka. Mokytojai nuolat stebi mokinio individualią pažangą, pateikia mokiniui stebėjimo ir fiksavimo formas. Aptariami mokinių pusmečių ir metiniai rezultatai ir lankomumas (,,1 – 10 klasių mokinių lyginamoji pažangumo ir lankomumo analizė”) akcentuojant sėkmes ir nesėkmes. Esant poreikiui buvo skiriamos papildomos konsultacijos nesuprastiems dalykams išsiaiškinti. Vyko bendravimas ir bendradarbiavimas su tėvais (globėjais/rūpintojais). Daugumos pamokų metu mokiniai patys kėlėsi pamokos uždavinį, rinkosi užduočių atlikimo būdą ir tempą. Didesnis dėmesys skiriamas specialiųjų ugdymosi poreikių turintiems mokiniams. Mokiniai buvo skatinami prisiimti atsakomybę už savo mokymąsi. Sudaryta ugdymo organizavimo nuotoliniu būdu tvarka. Įdiegus nuotolinį ugdymą ir aktyviai naudojant internetinę platformą Classroom buvo pastebėta didesnė mokinių motyvacija. Visuose lygmenyse buvo analizuojami mokinių asmeninės pažangos pokyčiai, gauti rezultatai buvo tikslingai panaudojami mokinių pasiekimų gerinimui. Mokyklos vidaus kokybės įsivertinimo grupė analizavo šį veiklos rodiklį: 1.2. Pasiekimai ir pažanga 1.2.1. Mokinio pasiekimai ir pažanga (optimalumas ir visybiškumas). Atsižvelgus į vidaus kokybės įsivertinimo išvadas, matyti, kad mokykloje sudarytos sąlygos tenkinti mokinių asmeninius poreikius sporto, meno, sociokultūrinės, filologinės ir kitų krypčių neformaliojo ugdymo užsiėmimuose. Neformaliojo švietimo pasiūla tenkina daugumą mokinių. Net iki 93% mokyklos mokinių pasirenka siūlomas neformaliojo švietimo kryptis. Nemenkų pasiekimų mokiniai pasiekia lietuvių kalbos ir rusų meninio skaitymo konkursuose. Dauguma mokinių noriai dalyvauja sportinėse veiklose, varžybose, turnyruose. Asmeniniai mokinių pasiekimai skatina juos ir toliau dalyvauti veiklose ir pasiekti didesnių laimėjimų. Mokinių pasiekimų asmeniškumas yra vienas iš stipresnių mokyklos aspektų. Daugumos mokinių įgytų bendrųjų ir dalykinių kompetencijų visumos lygis optimalus, atitinkantis jo amžiaus grupei keliamus tikslus ir individualias galias, siekius bei ugdymosi patirtį. |  |
| 2. | Tobulinti diferencijavimą, individualizavimą ir suasmeninimą pamokose pagal mokinių galias. | Planuojant ugdymą buvo orientuotasi į tai, kad kiekvienas mokinys turėtų galimybių patirti mokymosi sėkmę, padaryti jo gebėjimus atitinkančią asmeninę pažangą. Nuotolinio ugdymosi metu ypatingai išryškėjo mokinių skirtybės ir gebėjimas įvaldyti IKT. Internetinės platformos Classroom pagalba mokinių individualizavimas tavo paprastesnis ir lengviau įgyvendinamas iššūkis. Mokytojai stengiasi numatyti skirtingas diferencijuoto, individualizuoto, suasmeninto mokymo(si) sąlygas (priemones, šaltinius, pagalbos būdus, mokymosi aplinką) ir orientuojasi į įvairius mokymosi būdus. Taikomos įvairios skaitmeninės programos ir instrumentai. Pagerėjo ugdomosios veiklos kokybė, augo mokinių mokymosi motyvacija, asmeninė pažanga, buvo tobulinami kompiuterinio raštingumo įgūdžiai. Mokytojai dalyvavo kvalifikacijos kėlimo seminaruose, kursuose, analizavo pedagoginę literatūrą, dalinosi gerąja patirtimi. Mokyklos vidaus kokybės įsivertinimo grupė analizavo šį veiklos rodiklį: 2.2. Vadovavimas mokymuisi 2.2.2. Ugdymo(si) organizavimas (diferencijavimas, individualizavimas, suasmeninimas). Atsižvelgus į vidaus kokybės įsivertinimo išvadas, matyti, kad mokytojai pripažįsta mokinių skirtybes, siekia suasmeninti mokymąsi, atsižvelgia į kiekvieno mokinio mokymosi galimybes ir interesus. |  |
| 3. | Kurti ugdymui(si) palankią aplinką. | Mokytojai, mokiniai, tėvai (globėjai/rūpintojai) veikdami kartu, tardamiesi, dalindamiesi gerąja patirtimi kūrė pozityvius tarpusavio santykius, sustiprino bendruomeniškumo jausmą. Palaikomi glaudūs ryšiai su socialiniais partneriais. Atnaujintos mokyklos darbo tvarkos taisyklės. Įgyvendinamos prevencinės programos (,,Savu keliu“ ,,OPKUS“ ir kt.) siekiant ugdyti mokinių tarpusavio bendravimo kultūrą bei sumažinti konfliktų skaičių tarp mokinių. 2018 – 2019 m. m. mokykla gavo Olweus mokyklos vardą. 2019 m. mokykla pripažinta sveikatą stiprinančia mokykla. 2019 m. ir 2020 m. mokykla gavo apdovanojimą už gražiausiai papuoštą eglutę Jonavos miesto Kalėdiniame eglučių miestelyje, tai sutelkė bendruomenę siekti bendro tikslo. Buvo vykdomas vaikų socializacijos projektas – vaikų vasaros poilsio dieninė stovykla finansuojamas projekto lėšomis. 1-10 kl. mokiniai dalyvavo Kultūros paso programose. Kuriamos ugdymuisi palankios mokyklos erdvės.  Vykdant platųjį mokyklos kokybės įsivertinimą išryškėja stipriausia mokyklos sritis – lyderystė ir vadyba. Apklausus tėvus (globėjus/rūpintojus) išryškėja, kad mokykloje mokytojai mokinius moko bendradarbiauti ir padėti vienas kitam, taip pat mokykloje atsižvelgiama į vaiko savitumą jį ugdant ir mokant. |  |

**III. 2021 METŲ VEIKLOS TIKSLAS IR UŽDAVINIAI**

**Tikslas**

Tobulinti mokinių pažangą ir pasiekimus įgyvendinant įvairias kryptingas veiklas.

**Uždaviniai:**

1. Stiprinti mokinių mokymosi socialumą, įtraukiant mokinius į tyrinėjantį ugdymą.

2. Kurti mokymosi aplinkas, skiriant dėmesį ugdymo turinio individualizavimui ir mokinių įsivertinimui.

3. Puoselėti mokyklos bendruomenės tarpusavio santykius paremtus bendradarbiavimu ir partneryste.

**IV. VEIKLOS TURINYS**

|  |  |  |  |  |
| --- | --- | --- | --- | --- |
| **TIKSLAS**: Tobulinti mokinių pažangą ir pasiekimus įgyvendinant įvairias kryptingas veiklas. | | | | |
| Uždavinys   1. Stiprinti mokinių mokymosi socialumą, įtraukiant mokinius į tyrinėjantį ugdymą. | Priemonės | Vykdytojai | Vykdymo laikas | Ištekliai  (lėšų poreikis ar pan.) |
| Diegti patirtinį ugdymą įvairių dalykų pamokose | Dalykų mokytojai, pagalbos mokiniui specialistai | 2021 m. | Ugdymo lėšos, žmogiškieji ištekliai, kanceliarinės priemonės |
| Planuoti pamokas, atsižvelgiant į mokinių dialogišką, tyrinėjantį ugdymą | Dalykų mokytojai | 2021 m. | Ugdymo lėšos, žmogiškieji ištekliai, kanceliarinės priemonės |
| Pamokose diferencijuoti mokymosi veiklas pagal mokinių gebėjimus, mokymosi pasiekimus | Dalykų mokytojai | 2021 m. | Ugdymo lėšos, žmogiškieji ištekliai, kanceliarinės priemonės |
| Taikyti pamokose įvairius įsivertinimo ir refleksijos metodus, skatinti grįžtamąjį ryšį | Dalykų mokytojai, pagalbos mokiniui specialistai | 2021 m. | Ugdymo lėšos, žmogiškieji ištekliai, kanceliarinės priemonės |
| Metodinėse grupėse aptarti ir parengti pranešimus „Veiksmingi patirtiniai metodai formaliajame ir neformaliajame ugdyme” | Metodinės grupės, dalykų mokytojai | 2020 m. 10 mėn. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Stebėti, fiksuoti, analizuoti individualią mokinio pažangą | Dalykų mokytojai, klasių vadovai, pagalbos mokiniui specialistai | 2021 m. | Ugdymo lėšos, žmogiškieji ištekliai, kanceliarinės priemonės |
| Organizuoti patirtinę gamtos mokslų savaitę | Gamtos mokslų dalykų mokytojai, pagalbos mokiniui specialistai | 2021 m. kovo mėn. | Ugdymo lėšos, žmogiškieji ištekliai, kanceliarinės priemonės |
| Organizuoti edukacinius renginius: akcijas, talkas, varžybas, parodas ir kitus renginius, ugdančius kultūrinę brandą, pilietiškumą, socialinius įgūdžius, saviraišką, gebėjimus ir polinkius (11 priedas) | Mokinių taryba, dalykų mokytojai, pagalbos mokiniui specialistai, klasių vadovai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai, kanceliarinės ir kt. priemonės |
| Pateikti giluminio veiklos kokybės įsivertinimo problemos analizę (2.3.1. Mokymasis (savivaldumas mokantis, mokymosi konstruktyvumas)) | Veiklos kokybės įsivertinimo grupė | 2020 m. 01 – 06 mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Diegti kolegialų grįžtamąjį ryšį (7 KGR diegimo žingsniai) panaudojant Iqes Online instrumentus | Direktoriaus pavaduotoja ugdymui, dalykų mokytojai, pagalbos mokiniui specialistai | 2021 m. | Ugdymo lėšos, Iqes Online interneto platforma, žmogiškieji ištekliai, kanceliarinės priemonės |
| Suteikti sąlygas mokytojams tobulinti kvalifikaciją, pratęsti institucinę VIP narystę svetainėje www.pedagogas.lt | Administracija | 2021 m. sausio mėn. | Ugdymo lėšos, žmogiškieji ištekliai, kompiuteris, multimedija |
| Efektyvinti darbą su gabiais mokiniais ruošiant juos konkursams ir olimpiadoms | Dalykų mokytojai | 2021 m. | Ugdymo lėšos, žmogiškieji ištekliai, kanceliarinės priemonės |
| Dalyvauti 2021 m. Kultūros paso paslaugų finansavimo programoje | Dalykų mokytojai, klasių vadovai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai |
| Organizuoti mokytojų tarybos posėdžius: „1 – 10 klasių mokinių lyginamoji pažangumo ir lankomumo analizė” | Administracija, metodinės grupės, dalykų mokytojai | 2021 m. vasario ir birželio mėn. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Surengti patirtinio mokymo(si) metodinės medžiagos pristatymą ,,Patirtinio mokymo(si) būdai ir metodai“ | Direktoriaus pavaduotoja ugdymui | 2021 m. sausio mėn. | Žmogiškieji ištekliai, IKT, kompiuteris, multimedija |
| **Laukiamas rezultatas:**  Bus sudarytos sąlygos kiekvienoje pamokoje siekti mokinių pažangos, atsižvelgiant į mokinių patirtį sėkmingai diegti patirtinį ugdymą. Didžiausias dėmesys bus skiriamas mokinių nuolatinei refleksijai ir jos analizei. Bus siekiama orientuotis į kiekvieno besimokančiojo mokymosi poreikius ir atsižvelgiama į visos mokyklos bendruomenės mokymosi dinamiką. Siekiama remtis ,,bendradarbiaujančio mokymosi“ principu. Mokiniai bus skatinami prisiimti atsakomybę už savo mokymąsi. Bus įdiegtas kolegialus grįžtamasis ryšys. Mokiniai dalyvaus tiriamosiose veiklose netradicinėse erdvėse remiantis mokymo(si) ,,be sienų“ principu. Pagal poreikį ir asmenines galimybes mokytojai kels kvalifikaciją dalyvaudami seminaruose, kursuose ar mokymuose bei dalinsis gerąja patirtimi. | | | | |
| Uždavinys  2. Kurti mokymosi aplinkas, skiriant dėmesį ugdymo turinio individualizavimui ir mokinių įsivertinimui | Priemonės | Vykdytojai | Vykdymo laikas | Ištekliai  (lėšų poreikis ar pan.) |
| Kolegialaus grįžtamojo ryšio panaudojimas diferencijavimui, individualizavimui, suasmeninimui | Administracija,  dalykų mokytojai, pagalbos mokiniui specialistai | 2021 m. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Organizuoti dalykines olimpiadas, konkursus, varžybas ir skatinti aktyviai dalyvauti įvairiose nuotolinėse veiklose | Dalykų mokytojai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Sudaryti sąlygas mokinių saviraiškos plėtrai, lyderystei. Stiprinti gabių mokinių motyvaciją, ugdyti mokinių bendrąsias ir dalykines kompetencijas | Mokinių taryba, dalykų mokytojai, pagalbos mokiniui specialistai, klasių vadovai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai, kanceliarinės priemonės |
| Organizuoti neformaliojo ugdymo baigiamųjų darbų pristatymą mokyklos bendruomenei | Dalykų mokytojai | 2021 m. gegužės mėn. | Ugdymo lėšos, žmogiškieji ištekliai, kanceliarinės priemonės |
| Inicijuoti edukacinių erdvių (skaitmeninių, virtualių, mokyklos teritorijos, už mokyklos ribų ir kt.) pritaikymą mokinių ugdymo procesui | Dalykų mokytojai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai, kanceliarinės priemonės |
| Stiprinti ir plėtoti ryšius su socialiniais partneriais, visuomeninėmis organizacijomis ir kitomis ugdymo įstaigomis | Dalykų mokytojai, direktoriaus pavaduotoja ugdymui | 2021 m. | Ugdymo lėšos, žmogiškieji ištekliai, kanceliarinės priemonės |
| Organizuoti sveikos gyvensenos propagavimo renginius ir visuomenės sveikatos priežiūros specialisto pagalbą, vykdyti prevenciją | Dalykų mokytojai, visuomenės sveikatos specialistė, fizinio ugdymo mokytoja | 2021 m. | Ugdymo lėšos, žmogiškieji ištekliai, kanceliarinės priemonės |
| Įtraukti mokinius į mokymąsi individualiai, poromis, komandomis virtualių ugdymosi aplinkų pagalba | Dalykų mokytojai, pagalbos mokiniui specialistai | 2021 m. | Ugdymo lėšos, žmogiškieji ištekliai, IKT, kompiuteris |
| Pristatyti pranešimą klasių vadovų metodinėje dienos metu ,,Bendrieji nuotolinio mokymo(si) patarimai ir siūlomi naudoti instrumentai“ | Direktoriaus pavaduotoja ugdymui | 2021 m. sausio mėn. | Žmogiškieji ištekliai, IKT, kompiuteris |
| Efektyviai naudoti virtualią mokymo(si) aplinką Classroom, išnaudojant daugumą jos teikiamų galimybių | Dalykų mokytojai, pagalbos mokiniui specialistai, administracija | 2021 m. | Ugdymo lėšos, žmogiškieji ištekliai, IKT, kompiuteris |
| Sudaryti sąlygas mokymuisi netradicinėse erdvėse (suorganizuoti muziejų dieną, ekskursijas, karjeros dieną, neformaliojo ugdymo dieną, ,,Dieną be skambučio“ ir pan.) | Dalykų mokytojai, pagalbos mokiniui specialistai, administracija | 2021 m. gegužės – birželio mėn. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Organizuoti atviras ar atviras – integruotas pamokas ir jas aptarti sudarant galimybes prisijungti ir tėvams (globėjams, rūpintojams) | Dalykų mokytojai, pagalbos mokiniui specialistai | 2021 m. | Ugdymo lėšos, žmogiškieji ištekliai, IKT, kompiuteris |
| Suorganizuoti kvalifikacijos tobulinimo renginių ciklą apie mokymo(si) ,,be sienų“ galimybes ir patirtis mokykloje bei šalyje | Direktoriaus pavaduotoja ugdymui, dalykų mokytojai, klasių vadovės, pagalbos mokiniui specialistai | 2021 m. vasario – kovo mėn. | Ugdymo lėšos, žmogiškieji ištekliai, kanceliarinės priemonės, IKT, kompiuteris, multimedija |
| Pateikti giluminio veiklos kokybės įsivertinimo problemos analizę (3.2.2. Mokymasis virtualioje aplinkoje (tikslingumas, įvairiapusiškumas)) | Veiklos kokybės įsivertinimo grupė | 2020 m. 01 – 06 mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| **Laukiamas rezultatas.**  Mokytojai organizuodami nuotolines ar tiesiogines veiklas atsižvelgs į mokinių poreikius, gebėjimus ir interesus skatindami juos reflektuoti. Bus siekiama aktyvaus mokinių dalyvavimo renginiuose mokyklos, miesto ar šalies mastu. Tikimasi, kad ne mažiau kaip kartą kiekvienas mokytojas pritaikys bent vieną ,,mokymosi be sienų“ formą pasibaigus nuotoliniam ugdymui. Kolegialaus grįžtamojo ryšio panaudojimas sustiprins tarpusavio santykius ir įtakos mokinių mokymosi rezultatus bei mokymosi motyvaciją. Didelis dėmesys bus skiriamas kiekvieno mokinio įsitraukimui į netradicines veiklas, aktyvų dalyvavimą nuotoliniame ugdyme ar patiriant sėkmę neformaliojo ugdymo metu. Mokytojai metodinėse grupėse dalinsis gerąja patirtimi, kad mokymas taptų prasmingesniu ir veiksmingesniu, didžiausią dėmesį skiriant individualiai mokinių pažangai. | | | | |
| Uždavinys  3. Puoselėti mokyklos bendruomenės tarpusavio santykius paremtus bendradarbiavimu ir partneryste | Priemonės | Vykdytojai | Vykdymo laikas | Ištekliai  (lėšų poreikis ar pan.) |
| Organizuoti Tėvų dienas siekiant įtraukti tėvus (globėjus/rūpintoju) į ugdymo procesą ir skatinti glaudžiau bendradarbiauti su mokykla | Socialinė pedagogė,  dalykų mokytojai  klasių vadovai, administracija | 2021 m. lapkričio ir gegužės mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Organizuoti kultūrinius, sportinius, dalykinius renginius, palaikant ir stiprinant ryšius su socialiniais partneriais | Dalykų mokytojai, mokyklos savivaldos institucijos | 2021 m. | Ugdymo lėšos, žmogiškieji ištekliai, kanceliarinės priemonės |
| Atlikti mokinių adaptacijos ir motyvacijos tyrimus | Socialinė pedagogė, dalykų mokytojai | 2021 m. kovo ir spalio mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Organizuoti Vaikų vasaros poilsio dieninę stovyklą | Socialinė pedagogė, dalykų mokytojai, klasių vadovės | 2021 m. birželio mėn. | Projekto lėšos, žmogiškieji ištekliai, kanceliarinės priemonės, kompiuteris, multimedija |
| Vykdyti pedagoginį tėvų švietimą | Administracija, klasių vadovai, socialinė pedagogė, visuomenės sveikatos specialistė | 2021 m. lapkričio ir gegužės mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Organizuoti gerumo akcijas (Tolerancijos diena, Šeimos sporto šventė) | Socialinė pedagogė, dalykų mokytojai, klasių vadovės | 2021 m. birželio, lapkričio mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Organizuoti pilietinius – patriotinius renginius (akcija ,,Darom“, ,,Sausio 13-osios d. minėjimas ir kt.) | Socialinė pedagogė, dalykų mokytojai, klasių vadovės | 2021 m. sausio, balandžio mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Skatinti aktyvų mokinių ir mokyklos bendruomenės narių dalyvavimą tradicinėse mokyklos šventėse (Mokslo ir žinių diena, išleistuvės ir kt.) | Administracija, dalykų mokytojai, klasių vadovės | 2021 m. birželio, rugsėjo mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Formuoti mokinių sveikos gyvensenos ir sporto įgūdžius | Dalykų mokytojai, klasių vadovės, fizinio ugdymo mokytoja, visuomenės sveikatos specialistė | 2021 m. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Kryptingai organizuoti mokinių karjeros planavimo, konsultavimo, profesinio veiklinimo veiklas | Ugdymo karjerai specialistė, dalykų mokytojai, klasių vadovės | 2021 m. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Plėtoti socialinių ir prevencinių programų vykdymą (,,Olweus“ , ,,Savu keliu“ ir kt.), integruoti jas į ugdymo procesą | Socialinė pedagogė, dalykų mokytojai, klasių vadovės | 2021 m. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Įgyvendinti sveikatos ir lytiškumo ugdymo bei rengimo šeimai programą integruojant į ugdymo procesą | Dalykų mokytojai, pagalbos mokiniui specialistai, klasių vadovės | 2021 m. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Dalyvauti savivaldybės organizuojamos renginiuose ir prisidėti prie vykdomų akcijų (Tarptautinė vaikų gynimo diena ir kt.) | Dalykų mokytojai, pagalbos mokiniui specialistai, klasių vadovės | 2021 m. birželio mėn. | Ugdymo lėšos, žmogiškieji ištekliai, kanceliarinės priemonės, kompiuteris, multimedija |
| Inicijuoti įvairias skirtingo amžiaus mokinių bendradarbiavimo formas įgyvendinant formalųjį ir neformalųjį ugdymą, padedant vienas kitam (11 priedas) | Mokinių taryba, dalykų mokytojai, pagalbos mokiniui specialistai, klasių vadovai | 2021 m. | Ugdymo lėšos, žmogiškieji ištekliai, kanceliarinės priemonės |
| Palaikyti ir užmegzti naujus ryšius su buvusiais mokiniais | Dalykų mokytojai, klasių vadovai, mokinių taryba | 2021 m. | Žmogiškieji ištekliai |
| Rūpintis pozityvaus mokyklos mikroklimato kūrimu, efektyvinti mokymosi pagalbos priemonių planavimą ir įgyvendinimą (8 priedas) | Administracija, VGK nariai | 2021 m. | Ugdymo lėšos, žmogiškieji ištekliai, kanceliarinės priemonės |
| Skatinti mokinius teikti ir įgyvendinti racionalius sprendimus kuriant ir tobulinant mokyklos veiklą | Mokyklos taryba | 2021 m. | Ugdymo lėšos, žmogiškieji ištekliai, kanceliarinės priemonės |
| **Laukiamas rezultatas.**  Mokytojai, mokiniai, tėvai, planuodami ir veikdami kartu, tardamiesi, dalindamiesi gerąja patirtimi, stiprins bendruomeniškumo jausmą. Bus sudarytos sąlygos saugios, sveikos, kūrybiškos aplinkos kūrimui. Bus suorganizuoti bendri kaimo bendruomenės ir mokyklos renginiai. Išvykos, susitikimai paskatins mokinius domėtis ateities karjera ir ją racionaliai planuoti. Tėvai ir mokytojai aktyviai bendradarbiaus tarpusavyje siekdami pažinti vaiko interesus ir galimybes. Mokyklos bendruomenė palaikys ryšius su socialiniais partneriais. Aktyviai vykdomos socialinės ir prevencinės programos bus integruotos į ugdymo turinį ir padės sukurti saugią, mokinio asmenybės augimui, brandai ir ugdymuisi palankią aplinką mokykloje. | | | | |

**V. PLANO ĮGYVENDINIMO ATSAKOMYBĖ IR ATSKAITOMYBĖ**

2021 m. mokyklos veiklos planas pristatomas mokyklos bendruomenei.Pedagogai savo noru pasirinkę darbo grupes, kurios skirtos tikslų, uždavinių, įgyvendinimui, rezultatų suvedimui, analizei, dalyvauja veiklos plano įgyvendinimo procese. 2021 metų veiklos planui įgyvendinti mokykla rengia mokyklos mėnesio veiklos planus, pagal jų įgyvendinimo lygį koreguoja metinį planą. Metinio plano įgyvendinimo priežiūra atliekama viso proceso metu. Mokyklos direktorė, direktoriaus pavaduotoja ugdymui stebi ir įvertina, ar įstaigoje įgyvendinami iškelti uždaviniai, kaip darbuotojai vykdo pavestas užduotis, ar vykdomos priemonės yra efektyvios, atitinkamai patikslina metinį veiklos planą. Metinio plano įgyvendinimo ataskaita rengiama gruodžio mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_